Obesitas
Obesitas est gravitas valetudinis, in qua nimium adipis adeo accumulatur, ut saluti nocere, exspectationem vitae imminuere plusculumque hominum morbo afficere possit. Obesus putatur, cuius index molis corporei (IMC) — aestimatio quae ita fit, ut pondus hominis quadrato altitudinis eius dividatur — 30 kg/m2 excedit. Obesitas probabilitatem variorum morborum auget, praecipue morbi cordis, diabetis generis 2, obstructivae somni apneae, certorum generum cancri, et osteoarthritis. Obesitas plerumque efficitur a mixtura nimium energiae ex cibo, inopiae activitatis physicae, et procilivitatis geneticae, quamquam nonnullae causae primum a genis, confusione endocrinae, medicamentis, vel morbo mentis efficiuntur. Non multa indicia opinionem nonnullos homines obesos minime edere sed pondus capere ob metabolismum tardum sustinent; ex contrario, ob energiam quae ad conservandam massam corpoream necesse est, homines obesi maiorem energiam expendere quam homines tenues solent. Diaeta minuta et exercitatio physica sunt principales obesitatis curationes. Qualitas diaetae ameliorari potest immuendo consumptione ciborum energia densorum sicut cibi adipis saccharique pleni, et amplificando consumptionem fibrae diaetariae. Medicamenta contra obesitatem recipi possunt ad minuendam appententiam vel interdicendam absorptionem adipis, una cum diaeta commoda. Si diaeta, exercitatio, et medicina non sunt efficaces, globus gastricus adiuvare, vel chirurgia bariatrica volumen stomachi et/vel longitudinem intestini imminuere potest, praematuram satiationem et reductam nutrimentorum ex cibo absorptorum facultatem inducens.